作者：刘辰翁
词牌/韵律：金缕曲・贺新郎

paragraphs: 襟泪涔涔雨。
料骚魂、水解千年，依然轻举。
还看吴儿胥涛上，高出浪花几许。
绝倒是、东南旗鼓。
风雨蛟龙争何事，问彩丝、香粽犹存否。
溪女伴，采莲语。
古人不似今人苦。
漫追谈、少日风流，三三五五。
谁似鄱阳鸱夷者，相望怀沙终古。
待唤醒、重听金缕。
尚有远游当年恨，恨南公、不见秦为楚。
天又暮，黯凝伫。